Comisia pentru drepturile omului, culte 

şi problemele minorităţilor naţionale 



Către



Comisia pentru muncă şi protecţie socială

AVIZ

asupra propunerii legislative privind înfiinţarea Casei Autonome a Pensiilor



În conformitate cu prevederile art.86 din Regulamentul Camerei Deputaţilor, cu adresa nr.16 din 2 aprilie 1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea propunerii legislative privind Legea Casei Autonome a Pensiilor, iniţiată de domnul deputat Varujan Pambuccian.



Comisia, în şedinţa din data de 4 iunie 1997, a examinat această propunere legislativă şi a hotărât să nu-i dea un aviz favorabil.



Mai mulţi membri ai comisiei au considerat că problema înfiinţării Casei Autonome a Pensiilor trebuie privită numai în corelaţie cu celelalte aspecte pe care le ridică reforma sistemului de pensii şi asigurări sociale în România.



Acest lucru impune ca autorul propunerii legislative să participe la activitatea de elaborare, în cadrul Ministerului Muncii şi Protecţiei Sociale, a proiectului Legii pensiilor şi alte drepturi de asigurări sociale.

PREŞEDINTE, 

Marţian Dan 

